Bladlusløver

Bladlusløver (Hemerobiidae) er en familie av nettvinger. De er mindre enn gulløyer og større enn voksvinger og svampfluer. Det er 28 norske arter.
Bladlusløver er ikke uvanlige. Flere arter regnes å være viktige nyttedyr da de lever av andre små dyr, som midd, bladlus og lignende.


== Utseende ==
Nokså små til middelsstore (forvingen 3–18 mm), gjerne brunlige nettvinger. Kroppen er gul til svart farget. Antennene er lange og trådformede, som alle nettvinger har de bitende munndeler. Vingene er brede og avrundete, med oppstående hår, forvingene vanligvis med brune flekker.
Bladlusløver har to par vinger som ofte er ganske like hverandre. Vingene er foldet som et tak (taklagt) over bakkroppen. 

Slekten Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slekten Sympherobius har bakvinger uten rekker av skråstilte tverribber. Det finnes høyst to eller tre tverribber i bakvingene.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.Larvene er avlange, bredest i midten, bakkroppen kjegleformet. Hodet har lange antenner, men kjevene (mandiblene) er kortere enn hos de fleste andre nettvingelarver. Beina er forholdsvis lange. Trass i at mange av disse insektene er temmelig vanlige, er larvene fortsatt ubeskrevne for mange av slektene.


== Levevis ==
Noen arter tiltrekkes lys, og flyr på utlampen mørke høst og vårkvelder.
Bladlusløver har fullstendig forvandling og må gjennom et puppestadium før de blir kjønnsmodne (imago).


== Rødlistearter ==
To arter er på Norsk rødliste for arter (2006). 

Wesmaelius balticus  – Status DD
Hemerobius fenestratus – Status DD


== Systematisk inndeling / Norske arter ==
I Norge er det funnet 28 arter, ingen har norske navn. I Europa 59 arter.
Et latinsk familienavn ender med ...idae, og et navn på en overfamilie på  ...oidea.
Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg Nettvingene (se kilde).
Nomenklaturen innen bladlusløvene, følger Greve, 1987.

overorden Neuropteroidea
orden Nettvinger (Planipennia / Neuroptera)
overfamilie Hemerobioidea
familie Bladlusløver, (Hemerobiidae)
underfamilie Adelphohemerobiinae – én slekt fra Sør-Amerika
underfamilie Carobiinae – én slekt fra Australia
underfamilie Drepanacrinae – tre slekter
underfamilie Drepanepteryginae – tre slekter
slekten Drepanopteryx Leach, 1815
Drepanopteryx phalaenoides 
underfamilie Hemerobiinae – alle verdensdeler
slekten Wesmaelius Krüger, 1922
Wesmaelius balticus 
Wesmaelius concinnus
Wesmaelius malladai 
Wesmaelius mortoni 
nervebladlusløve Wesmaelius nervosus
Wesmaelius quadrifasciatus 
Wesmaelius ravus 
Wesmaelius subnebulosus 
slekten Hemerobius Linnaeus, 1758
Hemerobius atrifrons 
Hemerobius contumax 
Hemerobius fenestratus
Hemerobius humulinus
Hemerobius lutescens 
Hemerobius marginatus 
Hemerobius micans 
Hemerobius nitidulus 
Hemerobius perelegans 
Hemerobius pini 
Hemerobius simulans 
Hemerobius stigma 
underfamilie Megalominae – én slekt, vidt utbredt:
slekten Megalomus Rambur, 1842
Megalomus hirtus 
underfamilie Microminae – alle verdensdeler
slekten Micromus Rambur, 1842
Micromus angulatus 
Micromus paganus 
Micromus variegatus 
underfamilie Notiobiellinae – alle verdensdeler
slekten Psectra Hagen, 1866
Psectra diptera – med ganske små bakvinger
underfamilie Psychobiellinae – én slekt, Australia
underfamilie Sympherobiinae – alle verdensdeler
slekten Sympherobius Banks, 1904
Sympherobius elegans 
Sympherobius fuscescens 
Sympherobius pygmaeus 


== Kilder ==
Fauna Europa (2004) Fauna Europaea version 1.1, utbredelsesdatabase over europeiske dyr. www.faunaeur.org
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.
Greve, Lita. 1989. Micromus variegatus (Fabricius, 1793) (Neuroptera Planipennia: Hemerobiidae) new to the fauna of Norway. Fauna norv. Ser. B. 36, side 142.


== Eksterne lenker ==
(en) Bladlusløver – oversikt og omtale av artene i WORMS-databasen 
(en) Bladlusløver i Encyclopedia of Life 
(en) Bladlusløver i Global Biodiversity Information Facility 
(no) Bladlusløver hos Artsdatabanken 
(sv) Bladlusløver hos Dyntaxa 
(en) Bladlusløver hos Fauna Europaea 
(en) Bladlusløver hos Fossilworks 
(en) Bladlusløver hos ITIS 
(en) Bladlusløver hos NCBI 
(en) Kategori:Hemerobiidae – bilder, video eller lyd på Wikimedia Commons 
Hemerobiidae – detaljert informasjon på Wikispecies 
Tree of Life - Nettvingerer, (Planipennia/Neuroptera) engelskspråklig Med bilde.
Norsk Entomologisk forening
Bildegalleri over nordamerikanske arter